За добрымі паказчыкамі – адданасць справе, веды, настойлівасць і цярпенне. За лічбамі – канкрэтныя людзі і іх напоўненыя стваральнай працай будні. Пераможцамі раённага спаборніцтва сярод механізатараў сталі Аляксандр Шарко з ААТ “Валожынская райаграпрамтэхніка”, прадстаўнікі працоўнага калектыву ТАА “Адамова-агра” Анатоль Барышчук і Мікалай Тышкевіч, бабровіцкі перадавік Мікалай Кабушка, Эдуард Кушаль і Іван Чарнухін з КСУП “Пяршаі-2014”, трактарыст ТАА “Тарасава” Андрэй Сцяпанаў, а таксама Віктар Навасельскі з Вішнева, сівіцкія рупліўцы Леанід Мойса і Анатоль Бадак, Іван Пашкоўскі з КСУП “Сугвазды-агра”, Уладзімір Шкель і Дзмітрый Грышалевіч, якія заўзята шчыруюць на суднікаўскіх палетках, і многія іншыя. Няма сумнення, што прафесіяналізм гэтых спрытных і гаспадарлівых працаўнікоў яшчэ не адзін год паслужыць трывалым падмуркам для ўмацавання эканамічнай бяспекі родных гаспадарак.